ભાજપની વિદ્યાર્થી પાંખ ગણાતી અખિલ ભારતીય વિદ્યાર્થી પરિષદ (એબીવીપી) અને કોંગ્રેસની વિદ્યાર્થી પાંખ (નેશનલ સ્ટુડન્ટ યુનિયન ઓફ ઇન્ડીયા) ઉમેદવારોની પસંદગી માટે મીટિંગોનો દોર શરૂ કર્યો છે, અને મતદાર યાદી પ્રમાણે કોણ-ક્યાં ઉપયોગી થઇ શકે અને કોને મત અપાવી શકે તેના સમિકરણો પણ રચવામાં વ્યસ્ત બન્યા છે. બીજી તરફ એનએસયુઆઇમાંથી છુટુ પડેલુ સ્ટુડન્ટ પાવર ગ્રુપ પણ તમામ સાતેય ફેકલ્ટીની ચૂંટણી લડવાની ઘોષણા કરી ચૂક્યુ છે, તેથી એનએસયુઆઇ હવે પોતાના ઉમેદવારો શોધવા કરતા હરિફ જૂથો ક્યા ઉમેદવારો ઉતારી શકે તેના પર મીટ માંડીને બેઠા છે.